Mežaparka prospekts
Mežaparka prospekts ir iela Jūrmalā, Dzintaru apkaimē. Mežaparka prospekts ir cauri pilsētai vedošā maģistrālā ceļa Rīgas virzienā daļa, Lienes ielas turpinājums, kas sākas krustojumā ar Turaidas ielu un beidzas krustojumā ar Krišjāņa Barona ielu, turpinoties Lielupes apkaimes virzienā kā Meža prospekts. Mežaparka prospekts izveidots 2020. gadā, agrāk tas bija Meža prospekta daļa. Kopējais ielas garums ir aptuveni 1840 metri, tā ir klāta ar asfalta segumu. Posmā no Turaidas ielas līdz Dzintaru ceļa pārvadam Mežaparka prospektā satiksmes kustība norit četrās joslās; gar ceļa pārvadu satiksme norit vienā joslā, bet pēc tam līdz pat prospekta beigām satiksme norit divās joslās. Ielā ir savrupmāju apbūve. Mežaparka prospekts iet gar Dzintaru mežaparku, kas devis tam nosaukumu.